Til:

Teknik og Miljøforvaltningen

Køge Kommune

23. juli 2021

CF

Fra:

Borup Vandværk A.m.b.a.

4140 Borup

Att: Claus Fertin

claus.fertin@gmail.com

**Ansøgning om godkendelse af § - 11 mål om ”levering af blødt drikkevand” fra Borup Vandværk**

På grund af ny økonomiske regulering anmoder Borup Vandværk Køge Kommune om en godkendelse af et mål om ”levering af blødt drikkevand” og en driftsudgiftsramme i forbindelse med indføringen af blødere vand i Borup i 2023. Godkendelse som *”mål”* er for at udløse et § 11-tillæg til prisloftet. Det betyder at driftsudgifterne til blødere vand kan blive opkrævet via en takstforhøjelse.

**Driftsudgifter i forbindelse med blødere vand**

I forbindelse med den reviderede økonomiske regulering af vandsektoren ”Bekendtgørelse om økonomiske rammer for vandselskaber (bekendtgørelse nr. 2291 af 30/12/2020)” udgår de tidligere ”*miljø- og servicemål*” og erstattes af ”*mål*”.

Driftsudgifter til blødere vand blev i den tidligere regulering givet som tillæg, jævnfør ordningen for ”*servicemål*”, hvor det for disse gjaldt, at det var selskabets bestyrelse der kunne fastsætte servicemålene.

For ”*mål*” er der i bekendtgørelsen om økonomiske rammer for vandselskaber i stedet indført mulighed for § 11-tillæg med følgende krav:

1. Målet skal være pålagt eller godkendt af stat eller kommune. Målet skal være besluttet af kommunalbestyrelsen eller Klima-og Planudvalget, hvis udvalget har fået tillagt denne kompetence.
* Dette krav er pt. ikke opfyldt, da tidligere mål alene har været godkendt af Borup Vandværks bestyrelse og generalforsamlingen i Borup Vandværk.
1. Målet skal overstige væsentlighedsgrænse (1 pct. af økonomisk ramme i det pågældende år eller 500.000 kr. inden for et kalenderår).
* Kravet er opfyldt.
1. Målet skal ligge ud over almindelig drift.
* Kravet er opfyldt.

**Tidligere politisk behandling i Køge vedr. blødere vand**

Køge Kommune har tidligere behandlet blødt vand i Klima-og Planudvalget med disse beslutninger:

5. jan. 2018 Teknik- og Miljøforvaltningen indstiller til Klima-og Planudvalget, at der tages stilling til, om der kan gives tilladelse til blødgøring af drikkevand ved avanceret vandbehandling til et mellemstort vandværk uden fuldtidsansat personale.

Klima-og Planudvalget besluttede, at forvaltningen kan give vandværker tilladelse til blødgøring.

3. sept. 2020 Teknik- og Miljøforvaltningen indstiller til Klima- og Planudvalget, at udvalget tager orienteringen om blødgøringen af vand til efterretning.

Udvalget besluttede at opfordre alle vandværker i Køge Kommune til - ud fra et klimahensyn - at undersøge mulighederne for at etablere blødgøringsanlæg.

Årsagen til at Køge Kommune på nuværende tidspunkt skal godkende mål om driftsudgifter i forbindelse med blødere vand, skyldes dels den nye regulerings krav, dels at der nu kan søges om de konkrete økonomiske forventede driftsudgifter ved implementeringen af blødere vand i Borup fra 2023.

I det følgende beskrives formålet med aktiviteterne og budgetoverslag for driftsudgifterne til blødere vand.

**Beskrivelse af formål og ramme for driftsudgifter som § 11 tillæg for blødere vand**

Fra 2023 bliver drikkevandet blødere i Borup. Borgerne i Borup Vandværks forsyningsområde kan lettere undgå kalk på fliser, vandhaner, i kaffemaskiner og andre husholdningsapparater. Samtidig er der en miljømæssig gevinst, da der skal bruges mindre sæbe, rengørings- og afkalkningsmidler, når vandet bliver blødere. Mindre kalk i vandet betyder besparelser for forbrugere, boligselskaber og virksomheder.

Mål Drift af blødgøringsanlæg.

Konkrete aktiviteter Drift og vedligehold af anlæg, herunder CO2, energi, vandkvalitetsanalyser, idriftsættelsesorganisering, m.v. Herudover informationskampagne i forbindelse med lanceringen for at sikre adfærdsændringer.

**Budgetoverslag**

|  |  |
| --- | --- |
|  | **2023 og frem** |
| Driftsudgifter udover normale driftsudgifter | 1,4 mio. kr./år |

Overslaget udgør den ramme der ønskes godkendt som § 11 tillæg.

Driftsudgifterne i forbindelse med blødere vand vil, hvis rammen udnyttes fuldt ud, give anledning til en forventet takstforøgelse på ca. 4,7 kr./m3 i 2023 og i årene herefter (1,4 mio. kr./300.000 m3).

**Borup Vandværk** anmoder **Køge Kommune** om,

**at** godkende mål om ”levering af blødt drikkevand” fra Borup Vandværk

Vedlagt

Bilag 1: *Borup VV, Beskrivelse af nyt vandværk rev.1.pdf*

Bilag 2: *210421 Borgermøde (Final).pdf*

Bilag 3: *Generalforsamling 19-08-20.pdf*

Bilag 4: *Konsekvenser nyt vandværk (15.6.2021).xlsx*